

**Ветеринариялық бақылауға (қадағалауға) жататын тауарларға қойылатын бірыңғай ветеринариялық (ветеринариялық-санитариялық) талаптарға № 1 қосымшаға өзгерістер енгізу туралы**

Еуразиялық экономикалық комиссия Алқасының 2024 жылғы 21 мамырдағы № 54 шешімі

      Еуразиялық экономикалық одақ туралы 2014 жылғы 29 мамырдағы шарттың 58 бабының 2 тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссия жұмысының регламентінің № 2 қосымшаның 22 тармағына сәйкес Еуразиялық экономикалық комиссия Алқасы **шешті:**

      1. Кеден одағы Комиссиясының 2010 жылғы 18 маусымдағы № 317 шешімімен бекітілген Ветеринариялық бақылауға (қадағалауға) жататын тауарларға қойылатын бірыңғай ветеринариялық (ветеринариялық-санитариялық) талаптарға № 1 қосымшаға өзгерістер енгізілсін.

      2. Осы Шешім ресми жарияланған күннен бастап 30 күнтізбелік күн өткен соң күшіне енеді.

|  |  |
| --- | --- |
| *Еуразиялық экономикалық*  *комиссия Алқасының төрағасы* | *Б. Сағынтаев* |

|  |  |
| --- | --- |
|  | Еуразиялық экономикалық комиссия Алқасының  2024 жылғы 21 мамырдағы  № 54 Шешіміне ҚОСЫМША |

**Ветеринариялық бақылауға (қадағалауға) жататын тауарларға қойылатын бірыңғай ветеринариялық (ветеринариялық-санитариялық) талаптарға № 1 қосымшаға енгізілетін ӨЗГЕРІСТЕР**

      1. II бөлімнің мәтіні бойынша "Қазақстан Республикасы мен Ресей Федерациясының аумағында" деген сөздер "Армения Республикасының, Қазақстан Республикасының, Қырғыз Республикасының және Ресей Федерациясының аумағында" деген сөздермен ауыстырылсын.

      2. 461-позицияда 3-бағанда "6" деген ескерту белгісі "5"деген мілтеме белгісімен ауыстырылсын.

      3. 4-бағандағы 68-позиция "Қазақстан Республикасының" деген сөздерден кейін ", Қырғыз Республикасының" деген сөздермен толықтырылсын.

      4. 4 және 5-ескертпелердегі "Қазақстан Республикасы мен Ресей Федерациясы үшін" деген сөздер "Армения Республикасы, Қазақстан Республикасы, Қырғыз Республикасы және Ресей Федерациясы үшін" деген сөздермен ауыстырылсын.

      5. 6-ескерту алынып тасталсын.

      6. 7-ескертпеде "Беларусь Республикасы, Қазақстан Республикасы үшін" деген сөздер "Армения Республикасы, Беларусь Республикасы, Қазақстан Республикасы, Қырғыз Республикасы үшін" деген сөздермен ауыстырылсын.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК